Albergaria-a-Velha

Albergaria-a-Velha estas portugala urbo, situanta en la distrikto Aveiro, Centra regiono (NUTS II) kaj intermunicipa komunumo Região de Coimbra (NUTS III), kun ĉirkaŭ  loĝantoj.

Ĝi estas la sidejo de municipo Albergaria-a-Velha kun areo de  km² kaj  loĝantoj (2021), subdividita en ses fregezioj. La municipo limas norde kun Estarreja kaj Oliveira de Azeméis, oriente kun Sever do Vouga, sudoriente kun Águeda, sudokcidente kun Aveiro, kaj nordokcidente, tra kanalo de la Rio de Aveiro, kun Murtosa. La municipo tro ofte suferas incendiojn. La loknomo Albergaria-a-Velha signifas Malnovan Gastejon.

 Fregezioj 
maldekstra|eta|Fregezioj de Albergaria-a-Velha
La fregezioj de Albergaria-a-Velha estas jenaj:
 Albergaria-a-Velha e Valmaior (sidejo)
 Alquerubim
 Angeja (vila)
 Branca (vila)
 Ribeira de Fráguas
 São João de Loure e Frossos

 Historio 
Estis loĝado jam el la prahistorio. En 1117, D. Teresa, reĝino de Portugalio kaj patrino de D. Afonso Henriques, donis vastajn terojn al la hidalgo Gonçalo Eriz. Kompense, li engaĝiĝis eltenadon de Albergaria (gastejo) por zorgi pri malriĉaj vojaĝantoj.

La ĉarto de Couto de Osselôa estas konsiderata la plej frua dokumento en kiu Portugalio aperas kiel reĝlando kaj estas krome naskatestilo de Albergaria-a-Velha. La unuaj registroj de Albergaria kiel "vila" (urbeto) estas de mezo de la 16-a jarcento, en ŝtontabulo en la urbodomo (Paços do Concelho), sed devena de iama Hospitalo (27a de Majo 1629).

En la 19-a jarcento, okazis grandaj reformoj planitaj de liberalismo, kaj oni kreis la nunan municipon Albergaria-a-Velha, en la regado de Dona Maria la 2-a, en 1835, formita de la fregezioj Angeja, São João de Loure kaj parto de Valmaior. En sekvaj jardekoj okazis pluraj ŝanĝoj de fregezioj kaj iliaj apartenoj al diversaj municipoj, eĉ en 2013. La 6an de aprilo 2011, Albergaria-a-Velha estis altigita al la kategorio de cidade (urbo).

 Vidindaĵoj 
 Inter vidindaĵoj menciindas ĉefe la abundaj akvomuelejoj (ĝis 356 en la municipoj ĉu kun registroj ĉu kun restaĵoj).
 Monto de Senhora do Socorro kun centra sanktejo
 Pateira de Frossos, lago kun kanalreto, biodiverseco, rigardado de akvobirdoj ktp.
 Domo kaj Kapelo de Santo António     
 Kastelo kaj Palaceto de Boa Vista
 Domo de Dro. António Fortunato de Pinho - Arte Nova     
 Kin-Teatro Alba     
 Preĝejo de Albergaria-a-Velha     
 Pilorioj de Angeja kaj de Frossos
 Megalitoj Mamôa de Açôres kaj Mamôa-oj de Taco

Bildoj

 Vidu ankaŭ 

 Eksteraj ligiloj 
  ()

Kategorio:Urboj de Portugalio
Kategorio:Distrikto Aveiro